laion/Wikipedia-Exotic huggingface dataset:
גדודי פאנצר כבדים

גדודי פאנצר כבדים (בגרמנית: Schwere Panzerabteilungen - 'גדודי שריון כבדים') היו יחידות טנקים בסדר גודל של גדוד, של צבא גרמניה הנאצית במהלך מלחמת העולם השנייה, שפעלו בין השנים 1945-1942. גדודים אלו צוידו בטנקים הכבדים ביותר של גרמניה מדגם טיגר, ולאחר מכן טיגר II, זכו להקצאת כח אדם מובחר, ונחשבו ליחידות עילית. יחידות אלו היו למעשה עצמאיות, והוכפפו למטה קורפוס או ארמייה בעת הצורך. תפקידם המקורי היה להוות את חוד החנית של יחידות השריון הגרמניות ולהבקיע את קווי האויב. בתחילה, כל גדוד כזה הורכב משתי פלוגות בנות 9 טנקי טיגר I כל אחת, מלווים ב-10 טנקי פאנצר סימן 3 למטרות של סיור. שני טנקי טיגר נוספים עמדו לרשות מפקדת הגדוד. בעקבות חוות דעת של מפקדים בשטח, הוחלט במרץ 1943 על שינוי במבנה גדודי השריון הכבדים. על פי המתווה החדש, כלל כל גדוד רק טיגרים, 45 בכל גדוד; גדוד סטנדרטי כלל שלוש פלוגות בנות 14 טיגרים כל אחת, יחד עם 3 נוספים במפקדה. במהלך המלחמה הוקמו עשרה גדודים כבדים בידי הורמאכט (מספרם 501 עד 510), ושלושה בידי הוואפן אס אס (101, 102, 103). בנוסף, שלוש דיוויזיות עילית מאס.אס (לייבשטנדרטה, טוטנקופף ודאס רייך) קיבלו פלוגה כבדה של טיגרים, ודיוויזיית גרוסדויטשלנד מהצבא (Heer) קיבלה גדוד של טיגר במהלך המלחמה. רשימת גדודי הפאנצר הכבדים שפעלו במלחמה: Thomas L. Jentz. Panzer Truppen 2: The Complete Guide to the Creation & Combat Employment of Germany's Tank Force 1943 - 1945, Schiffer Military, 1996, pp.266-275
ייז'יירנה

ייז'יירנה (באוקראינית: Озерна - אוזרנה; בפולנית: Jezierna; ביידיש: אזשערנע) היא עיירה במחוז טרנופול שבמערב אוקראינה, בה התקיימה עד השואה קהילה יהודית גדולה. ייז'יירנה נזכרת לראשונה באמצע המאה ה-16, ובשנת 1615 הועברה לבעלות משפחת האצולה הפולנית סובייסקי. לאחר מכן, הוענקו ליישוב זכויות עיר ונבנה בה מבצר. במהלך המאות ה-17 וה-18 חרבה העיירה מספר פעמים ממלחמות. בחלוקת פולין הראשונה, בשנת 1772, נכללה העיירה בתחום גליציה האוסטרית. בשנת 1870 חוברה העיירה למסילת הברזל בקו לבוב-טרנופול, והדבר האיץ את התפתחותה הכלכלית. במאי 1919 נכללה העיירה בתחום הרפובליקה הפולנית השנייה. יהודים התיישבו בעיירה מהמחצית השנייה של המאה ה-18, ונטלו חלק מרכזי בפיתוחה הכלכלי. בסוף המאה ה-19 נמנו בעיירה 1,095 יהודים. בשנת 1916, במהלך מלחמת העולם הראשונה, שרפו החיילים הרוסים בתים רבים של יהודים בעיירה, ובהם בית הכנסת המקומי. בין מלחמות העולם נמנו בעיירה כ-700 יהודים, והתקיימה בה פעילות ציונית. עם כיבוש האזור בידי הסובייטים בספטמבר 1939, הולאמו העסקים הפרטיים בעיירה, וגורשו לעומק ברית המועצות מאות פליטים יהודים שהגיעו אליה ממערב פולין. ב-2 ביולי 1941, במהלך מבצע ברברוסה, נכבשה העיירה בידי הגרמנים. ביומיים שלאחר מכן ערכו הגרמנים והאוקראינים פוגרום ביהודי היישוב, תוך רצח כ-200 יהודים, והצתת בית הכנסת ובית המדרש המקומיים. לאחר הטבח, הטילו הרשויות האוקראיניות גזירות שונות על יהודי היישוב, ובהן חובת ביצוע עבודות כפייה. בסוף שנת 1941 הוקם בעיירה מחנה עבודה מגודר, אליו הובאו יהודים מיישובים רבים בסביבת העיירה. במחנה זה מתו רבים מהיהודים ברעב, ממחלות וממעשי התעללות ורצח יום יומיים. בקיץ 1942 החלו להגיע ליהודי העיירה ידיעות על מעשי טבח המוניים שבוצעו בכפרי הסביבה שלה. ב-29 באוגוסט 1942 פשטו על העיירה שוטרים גרמנים ואוקראינים, וריכזו את יהודיה, תוך רצח כ-150 איש ברחובות. כ-200 יהודים שולחו במשאיות לתחנת הרכבת שבזבורוב, ושם צורפו למשלוח למחנה ההשמדה בלז'ץ. באוקטובר 1942 בוצעה בעיירה אקציה שנייה, והיהודים שנותרו בה הועברו לגטו זבורוב, שם גורלם היה כגורל יתר יהודי המקום. כ-100 עובדי כפייה יהודים שעוד הושארו בעיירה, לאחר ששילמו לשלטונות סכומי שוחד גבוהים עבור כך, נרצחו באמצע 1943 בידי שוטרים אוקראינים. מדיה וקבצים בנושא ייז'יירנה בוויקישיתוף ייז'יירנה באתר מרכז מורשת יהדות פולין "ייז'יירנה", באתר השטעטל הווירטואלי "ייז'יירנה", באתר JewishGen (באנגלית) אוזרנה (מחוז טרנופיל, אוקריאנה), דף שער בספרייה הלאומית
צ'ארטר חוקי

צ'ארטר חוקי (או פשוט "צ'ארטר") הוא הענקת סמכות או זכויות, במסגרתה המעניק מכיר רשמית בזכותו של המקבל לממש את הזכויות האמורות. משתמע מכך כי המעניק משאיר בידיו עליונות או ריבונות, ושהמקבל מודה במעמד מוגבל או נחות במערכת היחסים. זהו המובן שבו צ'ארטרים הוענקו היסטורית. בשימוש המודרני במונח נשמרו הן המובן ההיסטורי של מסמך המעניק זכויות או סמכויות (למשל "צ'רטר האומות המאוחדות", המהווה את חוקת האו"ם), והן משמעות רחבה יותר של "הרשאה" או "היתר", למשל ב"טיסת צ'רטר". מקור המונח יווני - χάρτης ‏(כָארְטִיס, שכבת פפירוס). מן היוונית עבר המונח ללטינית (charta) וממנה לשפות רומאניות ("שפות לטיניות") שונות. לאנגלית נכנס המונח charter מ-"charte" בצרפתית עתיקה. צ'רטר מלכותי, אשר שימש במונרכיות כהכרה רשמית בקיומן של ערים, מהווה אף הוא סוג של צ׳רטר חוקי. זיכיון (ממשל) צ'רטר (פירושונים) מדיה וקבצים בנושא צ'ארטר חוקי בוויקישיתוף צ'ארטר חוקי, באתר אנציקלופדיה בריטניקה (באנגלית) ערך זה הוא קצרמר בנושא מדע המדינה ובנושא חוק ומשפט. אתם מוזמנים לתרום לוויקיפדיה ולהרחיב אותו.
פרייזר פורסטר

פרייזר ג'רארד פורסטר (באנגלית: Fraser Gerard Forster; נולד ב-17 במרץ 1988) הוא כדורגלן אנגלי המשחק בעמדת השוער בטוטנהאם הוטספר. פורסטר התחיל את הקריירה שלו במחלקות נוער של קבוצות קטנות. בגיל 17 הצטרף לאקדמיה של ניוקאסל יונייטד. ב-2 באוקטובר 2008 הושאל לסטוקפורט קאונטי לחודש כמחליפו של אוואין פור ויליאמס שהצטרף לנבחרת ויילס. כעבור 5 ימים ערך את הופעת הבכורה שלו בקריירה בהפסד 1:0 לבורי במסגרת גביע הליגה האנגלי. כעבור 4 ימים ערך את הופעת הבכורה שלו במסגרת הליגה בתיקו 1:1 נגד סאות'אנד יונייטד. במהלך תקופתו בסטוקפורט שיחק 6 משחקים וב-3 מהם שמר על רשת נקייה. לאחר שחזר לניוקאסל שימש כשוער שני עד לתום העונה. ב-31 ביולי 2009 הושאל לחודש לבריסטול רוברס. לאחר שהציג יכולת טובה במדי בריסטול רצו ראשי המועדון להאריך את חוזהו במועדון, אבל בסופו של דבר נוריץ' סיטי הגישה הצעה על השחקן ופורסטר חתם בנוריץ' לחודש. בתום תקופת ההשאלה האריך את חוזהו עד ינואר 2010. ב-20 בנובמבר 2009 הוארכה תקופת השאלתו עד ניוקאסל יונייטד. בנובמבר 2009 נבחר לשחקן החודש של המועדון. בתום העונה נבחר למקום השני בתחרות "שחקן השנה של המועדון" שנערכה בקרב אוהדי הקבוצה. בתום העונה זכה עם המועדון בפוטבול ליג הראשונה. ב-24 באוגוסט 2010 הושאל לסלטיק עד לסיום העונה. ב-29 באוגוסט 2010 ערך את הופעת הבכורה שלו בסלטיק בניצחון 0:1 נגד מאת'רוול. פורסטר זכה עם סלטיק בעונתו הראשונה בגביע הסקוטי ובגביע הליגה הסקוטי. בקיץ 2011 הושאל שוב לסלטיק עד לסיום העונה. בתום העונה זכה עם סלטיק באליפות. ב-29 ביוני 2012 עבר באופן רשמי לסלטיק ל-4 שנים תמורת 2 מיליון פאונד. ב-8 באוגוסט 2014 חתם בסאות'המפטון ל-4 שנים תמורת כ-10 מיליון פאונד. ב-17 באוגוסט 2014 ערך את הופעת הבכורה שלו בסאות'המפטון בהפסד 2:1 לליברפול. בפברואר 2016 נבחר לכדורגלן החודש בפרמייר ליג. ב-22 באוגוסט 2019 חזר לסלטיק והושאל לעונה אחת. ב-4 באוקטובר 2012 זומן לראשונה לסגל נבחרת אנגליה לקראת המשחקים נגד פולין וסן מרינו במסגרת מוקדמות מונדיאל 2014. ב-15 בנובמבר 2013 ערך את הופעת הבכורה שלו בנבחרת בהפסד 2:0 לצ'ילה. פורסטר נכלל בסגל הנבחרת לקראת מונדיאל 2014. נוריץ' סיטי הפוטבול ליג הראשונה: 2009/2010 סלטיק ליגת העל הסקוטית: 2011/2012, 2012/2013, 2013/2014 הגביע הסקוטי: 2010/2011, 2012/2013 גביע הליגה הסקוטית: 2019/2020 מדיה וקבצים בנושא פרייזר פורסטר בוויקישיתוף פרייזר פורסטר, באתר Transfermarkt פרייזר פורסטר, באתר Soccerway פרייזר פורסטר, באתר BDFutbol פרייזר פורסטר, באתר WorldFootball.net פרייזר פורסטר, באתר National Football Teams פרייזר פורסטר, באתר FootballDatabase.eu מיכאל יוכין‏, יצא מהפרייזר: המסע חזרה לפסגה של שוער נבחרת אנגליה פרייזר פורסטר, באתר וואלה, 29 במרץ 2016
תקשורת מקבילית

תקשורת מקבילית היא שיטה להעברת סיביות מרובות במקביל, בניגוד לתקשורת טורית המעבירה רק סיבית אחת בזמן נתון. הבדל זה מהווה את אחת מהדרכים לאפיין קשר קומוניקציה. ההבדל הבסיסי בין תקשורת מקבילית לטורית הוא מספר המוליכים חשמליים המשמשים בשכבה הפיזית כדי לשנע סיביות. תקשורת מקבילית מיישמת יותר מאחד כזה. לדוגמה, ערוץ תקשורת מקבילית בן 8 סיביות יעביר שמונה סיביות (או בייט), בעת ובעונה אחת, ואילו ערוץ טורי יעביר את אותן יחידות ברצף, אבל אחת אחרי השנייה. אם שני ערוצים יפעלו באותה מהירות שעון, בערוץ התקשורת המקבילית מהירות העברת המידע תהיה גבוהה פי שמונה. יש דרך לחשב זרם במקביל, כדי לחשב צריך להשתמש בפונקציה (R1*R2÷(R1+R2 ערוץ מקבילי יכול להכיל מוליכים נוספים עבור אותות אחרים, כגון, אות כדי לשלוט על כיוון זרימת הנתונים, ואות לחיצת יד. ערך זה הוא קצרמר בנושא טכנולוגיה. אתם מוזמנים לתרום לוויקיפדיה ולהרחיב אותו.
פתח גנובה

פַּתַּח גנוּבה (מכונה גם: פתח גנוּב) הוא סימן הניקוד פַּתָּח, המסמן את תנועת העזר הבאה לפני העיצורים הגרוניים בניקוד טברני. פתח הגנובה חוצץ בין סימן הניקוד המסמן תנועה גבוהה (כלומר, שורוק, חולם, חיריק או צירי, אך לא קמץ או פתח), ובין אות גרונית סופית: חי"ת, עי"ן וה"א מופּקת. פתח הגנובה מסמן את תנועת העזר, המכונה "התנועה הגנובה". תפקידה המקורי של התנועה הגנובה, הנהגית כתנועת /a/, היה לסייע בהגיית עיצור סדקי או לועי הבא בסוף מילה. כדי למנוע מעבר מתנועה גבוהה לעיצור הגרוני הנהגה במנח נמוך, נכנסה תנועת עזר נמוכה חוצצת. באופן מסורתי, התנועה הגנובה אינה נחשבת כגרעין הברה עצמאית, אלא כחלק מגרעין ההברה המקורית. לדוגמה, במילה מָלוּחַ שתי הברות: מָ-לוּחַ /ma-luaħ/. בחלק מהקהילות שקוראות בהברה (הגייה) ספרדית, כאשר חולם או צירי מופיע לפני פתח גנובה, מוסיפים אחריו חצי תנועה /w/ או /j/, בהתאמה: לִשְׂמֹחַ /lisˈmowaħ/ שָׂמֵחַ /saˈmejaħ/ (שמייח). במקור פתח גנובה סומן בין שתי האותיות האחרונות, וכך הוא מנוקד בכתבי היד הקדומים. בגלל אילוצי דפוס נהגו לסמנו מתחת לאות האחרונה, אם כי בגופנים מסוימים חזרו לסמנו בין האותיות כמו במקור. עם זאת, ברוב הגופנים מקובל לסמנו תחת האות האחרונה, כשהוא ממורכז מתחת לאות, כמו שאר סימני הניקוד. עיקרי תורת הניקוד, באתר האקדמיה ללשון
קרל וולפגנג דויטש

קרל וולפגנג דויטש (21 ביולי 1912 - 1 בנובמבר 1992) היה חוקר בתחום מדעי המדינה. דויטש נולד בפראג, האימפריה האוסטרו-הונגרית למשפחה יהודית. אימו מריה דויטש הייתה פעלה פוליטית בולטת, בין הנשים הראשונות שנבחרו לפרלמנט הצ'כי. הוא למד באוניברסיטת קארל בפראג וסיים אותה בשנת 1934. לאחר מספר שנים באנגליה הוא חזר לפראג וסיים עבודת תואר שלישי בשנת 1938. בעקבות הסכם מינכן הוא ואשתו החליטו לא לחזור לצ'כוסלובקיה מסיור בארצות הברית. בשנת 1939 הוא קיבל מלגת לימודים באוניברסיטת הרוורד ובשנת 1951 סיים בו דוקטורט נוסף. במהלך מלחמת העולם השנייה השתתף כסטודנט בוועידת האומות המאוחדות בנושא ארגון בינלאומי, אשר נערכה בסן פרנסיסקו, ארצות הברית, שתוצאותיה היו חתימת מגילת האומות המאוחדות והקמת האו"ם בשנת 1945. דויטש שימש כפרופסור אמריטוס לשלום בינלאומי באוניברסיטת הרווארד, תפקיד שהחזיק בו עד יום מותו. דויטש חקר את בעיות פוליטיות תוך שימוש ביישומי של הדמיה ומודלים קיברנטים. דויטש חיבר את הספר "The Nerves of Government: Models of Political Communication and Control", העוסק בהתמודדויות עם הרעיונות החדשניים של למידה, שליטה וניטור עצמי. דויטש נפטר בשנת 1992. קרל וולפגנג דויטש, באתר פרויקט הגנאלוגיה במתמטיקה ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "קרל וולפגנג דויטש".
BB-8

BB-8 היא דמות של דרואיד שירות מכני דמוי-כדור שמופיעה בסרט שובר הקופות "מלחמת הכוכבים - פרק 7: הכוח מתעורר", בסרט "מלחמת הכוכבים: אחרוני הג'דיי", בסרט "מלחמת הכוכבים: עלייתו של סקייווקר ובסדרה "מלחמת הכוכבים: התנגדות". הוא נמצא בבעלותו של פו דמרון, טייס בברית המורדים. בסרט "הכוח מתעורר" תפקידו העיקרי היה העברת המפה שמובילה אל מקום המחבוא של לוק סקייווקר לידי ברית המורדים תוך כדי שהוא נרדף על ידי קיילו רן והמסדר הראשון. BB-8 מהווה מעין מחווה ו"דור המשך" ל-R2-D2 (שמופיע אף הוא בפרק 7) שממלא תפקיד כמעט זהה בסרט המקורי, "מלחמת הכוכבים - פרק 4: תקווה חדשה". BB-8 נראה לראשונה בטיזר לסרט הכוח מתעורר בן ה-88 שניות ששוחרר על ידי Lucasfilm ב-28 בנובמבר 2014. שמו נחשף על ידי Entertainment Weekly בדצמבר 2014. בסרט, הרובוט הוא האסטרומאכ הדרואיד של טייס הקרב של ההתנגדות פו דמרון (אוסקר אייזק). פו מפקיד בידיו מפה שיש להעביר למפקדת ההתנגדות על מנת לקבוע את מקום הימצאו של אביר הג'דיי לוק סקייווקר. בזמן שפו נתפס ונחקר על ידי איש המלחמה המרושע של המסדר הראשון קיילו רן, BB-8 בורח אל פני המדבר של כוכב הלכת ג'אקו ומוצא מקלט עם ריי. בסופו של דבר ריי, חייל הסער העריק פין, האן סולו וצ'ובקה מביאים את BB-8 למנהיגת ההתנגדות ליאה אורגנה, ובסופו של דבר מפגישים אותו עם פו. באחרוני הג'דיי, BB-8 מתקן את מערכת הנשק אקס- ווינג של פו על ידי ריסוק ראשו לתוכה. בקאנטו בייט, מהמר שיכור מכניס שוב ושוב מטבעות למשבצת בתוך BB-8, חושב שהוא מכונת מזל. הדרואיד מכניע מאוחר יותר כמה שומרים, ומאפשר לפין ולרוז להימלט מהכלא. לאחר מכן BB-8 משתמש במטבעות כדי להכניע שומר רביעי. מאוחר יותר, הוא מפעיל AT-ST על מנת להציל את פין ורוז לאחר שהם נתפסו על ידי המסדר הראשון. BB-8 הופיע במלחמת הכוכבים: עלייתו של סקייווקר, שם, במשימה עם ריי, פין, פו, צ'ווי ו-C-3PO הם התיידדו בסופו של דבר עם דרואיד בשם D-O. לאחר שחגג את ניצחון ההתנגדות באג'אן קרוס, BB-8 עקב אחרי ריי בטטואין שם היא קברה את חרבות האור של לוק וליה באחוזת לארס, ובסופו של דבר, הדרואיד צפה בזריחה יחד איתה. מדיה וקבצים בנושא BB-8 בוויקישיתוף אתר האינטרנט הרשמי של BB-8 ערך זה הוא קצרמר בנושא קולנוע. אתם מוזמנים לתרום לוויקיפדיה ולהרחיב אותו.
אבירם גרובר

אבירם (אבי) גְרוּבֶּר (נולד בכ"ד בתמוז ה'תשל"ב, 6 ביולי 1972) הוא ראש עיריית רמת השרון לשעבר. אבירם גרובר נולד וגדל ברמת השרון, בן לטיבי ואיירין גרובר. הוא למד בבית הספר היסודי אוסישקין ברמת השרון. ואחר כך בתיכון רוטברג. שירת בצה"ל, ולאחר מכן למד באוניברסיטה העברית בירושלים וקיבל תואר ראשון בכלכלה ובמנהל עסקים, תואר ראשון במשפטים ותואר שני במנהל עסקים. עבד כעוזר פרלמנטרי, דובר אגודת סטודנטים, וכיועץ במשרדי ממשלה אחדים. בשנת 2003, בתקופת ממשלת שרון השנייה, עבד במשך כחצי שנה בלשכת השרה לשיתוף פעולה אזורי מטעם מפלגת הליכוד, ציפי לבני. עבד כעורך דין בתחום המסחרי, בשוק ההון ובנושאי תכנון ובנייה. תחילה היה שכיר, ובהמשך הפך לבעלים ושותף-מנהל של משרד עורכי דין "סרוסי וגרובר" ברמת השרון. בשנים 2009–2015 כיהן כחבר דירקטוריון וחבר ועדת ההשקעות בקרן רוטשילד קיסריה, בשנים 2012–2015 היה יו"ר ועדת ההשקעות של הקרן, ובשנת 2011 כיהן כדירקטור בחברה לנכסי קיסריה והחברה לפיתוח קיסריה. בשנת 2008 התמודד לראשונה על ראשות עיריית רמת השרון. הוא קיבל כ-10% מהקולות (לעומת 85% שקיבל ראש העירייה המכהן, יצחק רוכברגר), וסיעתו, "בית", קיבלה מנדט אחד. בבחירות לרשויות המקומיות שנערכו בשנת 2013 דורג במקום השלישי, עם כ-16% מהקולות, וסיעתו קיבלה שני מנדטים, ונשארה באופוזיציה. בבחירות המיוחדות לראשות עיריית רמת השרון, שנערכו בינואר 2016, חבר גרובר ליו"ר סניף מרצ בעיר, עידן למדן, מה שחיזק את המועמדות שלו. בסיבוב הראשון קיבל גרובר כ-35% מקולות הבוחרים, יותר מכל מועמד אחר. בסיבוב השני התמודד מול יעקב קורצקי, קיבל כ-71% מקולות הבוחרים, ונבחר לראש העירייה. בדצמבר 2017 הודיע גרובר למנהלי ישיבת רמת השרון שהם נדרשים להתפנות בתוך חודש ממבנה הישיבה. הרב הראשי לישראל, דוד לאו, פנה לראש העיר בבקשה למנוע את פינוי הישיבה, ואף הציע עצמו כמגשר בין ראש העיר לבין הנהלת הישיבה אך לאחר מכן חזר בו מהצעה זו. נכון לספטמבר 2020, הישיבה טרם פונתה. בשנת 2018 התמודד שוב על ראשות עיריית רמת השרון. בבחירות לרשויות המקומיות באוקטובר 2018 קיבל כמעט 40% מהקולות, אולם חסרו לו 6 קולות בלבד להיבחר לראשות העיר כבר בסיבוב הראשון. הוא עלה לסיבוב השני מול רון (רוני) בלקין, ונבחר לכהונה נוספת כראש העיר. סיעתו התחזקה וקיבלה שלושה מנדטים. לקראת הבחירות לרשויות המקומיות בשנת 2023 הודיע שלא יתמודד בהן. לגרובר יש שני אחים. הוא נשוי בשנית, ואב לשתי בנות ושני בנים. אבירם גרובר, ברשת החברתית פייסבוק אבי גרובר באתר "בחירות לראשות העיר רמת השרון – 2016" שרון יונתן, "פוליטיקה מקומית: הכר את המועמד(הקישור אינו פעיל)", באתר חדשות רמת השרון לוקאל, 3 בדצמבר 2015 אבנר אברהם, ‏טיבי גרובר, מרומניה לישראל, סיפורו של "סוכן כפול", מבט מל"מ 91, מרץ 2022, עמ' 26 רונית באלס וקנין, שרית בדנר-זרביב, הפתעה ברמה"ש: סיבוב שני בין גרובר וקורצקי, באתר mynet (כפי שנשמר בארכיון האינטרנט), 13 בינואר 2016 דנה ירקצי‏, הכרעה בסבב השני ברמה"ש: אבירם גרובר נבחר לראשות העירייה, באתר וואלה, 27 בינואר 2016 חזקי ברוך, הרב דוד לאו: לא לפגוע בישיבת ההסדר, באתר ערוץ 7, ‏20 בדצמבר 2017 אשר אטדגי, בחירות 2023: ראש עיריית רמת השרון אבי גרובר פורש מהחיים הפוליטיים, באתר mynet‏ הרצליה, 20 בספטמבר 2023
יאבלונקה קושצ'יילנה

אין לבלבל עם יאבלונקה שמה הקודם של חלק מן העיר בוצ'ה שליד קייב, באוקראינה. יאבלונקה קושצ'יילנה (בפולנית: Jabłonka Kościelna) הוא כפר קטן במחוז ויסוקה מזובייצק שבפרובינציית פודלסיה בפולין, בסמוך לזמברוב, בו התקיימה עד השואה קהילה יהודית גדולה. עד ראשית המאה ה-19 היו היהודים תושביו הבלעדיים של הכפר, ובמהלך המאה ה-19 התיישבו בו גם פולנים. בשנת 1897 נמנו בכפר 638 יהודים. היהודים התיישבו בכפר במהלך המאה ה-18, ובשנת 1760 נבנה במקום בית כנסת. עקב הגירה, בין מלחמות העולם נותרו ביישוב 157 יהודים בלבד, שעדיין היוו רוב בקרב תושביו. בשנים אלה התקיימה בכפר פעילות ציונית. ביוני 1936 פרעו ביהודי היישוב כנופיות פולניות. ב-24 ביוני 1941, יומיים לאחר פרוץ מבצע ברברוסה, נכבש היישוב בידי הגרמנים, וב-23 בנובמבר 1941 גורשו כל יהודיו לגטו בויסוקה מזובייצק הסמוכה, שם חלקו את גורל יתר יהודי המקום. רב העיירה, הרב יחזקאל שרגא ליפשיץ הלברשטאם, לימים האדמו"ר מייסד חסידות סטרופקוב בישראל, הוגלה בתאריך ה' בניסן תש"ד (29 במרץ 1944) עם משפחתו לאושוויץ, שם נספו אשתו וששת ילדיהם. מדיה וקבצים בנושא יאבלונקה קושצ'יילנה בוויקישיתוף מפת מלחמה עם העיירה במלחמת העולם השנייה (האתר הפולני של העיירות היהודית) יאבלונקה קושצ'יילנה באתר מרכז מורשת יהדות פולין "יאבלונקה קושצ'יילנה", באתר השטעטל הווירטואלי "יאבלונקה קושצ'יילנה", באתר JewishGen (באנגלית)
אבגד

האם התכוונתם ל... אלתר דרויאנוב – סופר, עורך, מתרגם ועיתונאי עברי ופעיל ציוני; נודע בשם העט "אבגד האדרעי" אבג'ד – סוג אלפבית, שבו אין סימנים מיוחדים לציון תנועות
טרספול

טרספול (בפולנית: Terespol) היא עיירה במחוז ביאלא פודולסק שבפרובינציית לובלין בפולין, בסמוך לגבול בלארוס ועל גדת הבוג המערבי, מול ברסט, בה התקיימה עד השואה קהילה יהודית גדולה. טרספול נוסדה במחצית השנייה של המאה ה-17, ובשל מיקומה על הדרך לבריסק, הואצה התפתחותה הכלכלית, ונקבעו בה ימי שוק וירידים שנתיים. בחלוקת פולין השלישית, בשנת 1795, נכללה העיירה בתחום פרוסיה, ובשנת 1815 נכללה בתחום פולין הקונגרסאית. בשנת 1865 חוברה העיירה לקו מסילת הברזל לוורשה. לאחר מלחמת העולם הראשונה נכללה העיירה בתחום הרפובליקה הפולנית השנייה. יהודים ישבו בעיירה מראשית המאה ה-18, ואלו נטלו חלק מרכזי בפיתוחה הכלכלי. בתחילה היו יהודי היישוב כפופים לקהילת בריסק, אך עד מהרה הקימו קהילה עצמאית, עם בית כנסת ובית עלמין. בשנת 1897 נמנו בעיירה 2,573 יהודים, אך בשנים אלה, וביתר שאת לאחר מלחמת העולם הראשונה, עזבו את העיירה רבים מיהודיה. בין מלחמות העולם נמנו בעיירה כ-1,200 יהודים, והתקיימה בה פעילות ציוניות ופעילות של אגודת ישראל. בשנות השלושים של המאה ה-20 סבלו יהודי העיירה מהתנכלויות אנטישמיות מצד שכניהם הפולנים, שכללו חרם על עסקיהם. לאחר פרוץ מלחמת העולם השנייה נמלטו יהודים רבים מהיישוב מזרחה, לעבר שטח הכיבוש הסובייטי. בתחילת תקופת הכיבוש הגרמני, סבלו יהודי העיירה מגזירות ורדיפות, והם גויסו לעבודות כפייה יומיות. 284 היהודים האחרונים שנותרו בעיירה גורשו ממנה בידי שוטרים גרמנים ופולנים למיינדזיז'ץ פודלסקי, ומשם שולחו לטרבלינקה. מדיה וקבצים בנושא טרספול בוויקישיתוף טרספול באתר מרכז מורשת יהדות פולין "טרספול", באתר השטעטל הווירטואלי "טרספול", באתר JewishGen (באנגלית)
Works (פירושונים)

האם התכוונתם ל... Works – אלבום אוסף של להקת פינק פלויד, משנת 1983 Works Volume I – אלבום האולפן החמישי של להקת אמרסון, לייק ופאלמר, משנת 1977 Works Volume II – אלבום האולפן השישי של להקת אמרסון, לייק ופאלמר, משנת 1977 The Works – אלבום של להקת קווין, משנת 1984 Work
Work

האם התכוונתם ל... Work (שיר של איגי אזליה) – שיר של הראפרית האוסטרלית איגי אזליה Work (שיר של ריהאנה) – שיר של הזמרת ריהאנה, בשיתוף הראפר דרייק Work (שיר של קלי רולנד) – שיר של הזמרת קלי רולנד Work Group – חברת תקליטים של סוני מיוזיק אנטרטיינמנט Work Bitch – שיר של הזמרת בריטני ספירס iWork – חבילת יישומים משרדיים מבית אפל, שהוצגה לראשונה ב-2001 ומיועדת למחשבי מקינטוש Works (פירושונים) עבודה
נחל דומה

נַחַל דּוּמָה הוא נחל אכזב קצר בדרום שפלת יהודה, המהווה אחד מיובליו של נחל אדוריים. ראשיתו של הנחל ברום של כ-600 מטרים מעל פני הים, למרגלות הכפר ח'רבת דומה שבדרום מערב הר חברון. יישוב זה זוהה בידי אוסביוס בחיבורו האונומסטיקון מתחילת המאה ה-4 לספירה עם דוּמָה המקראית שבהר חברון, ומכאן שמו של הנחל. אפיקו של הנחל הוא בכיוון צפון מערב, והוא עובר בין הכפרים בית א-רוש א-תחתא ובית א-רוש אלפוקא, ממשיך בסמוך מדרום לח'רבת אם א-שקף, וחובר לנחל אדוריים בסמוך לסכר אדוריים. יואל אליצור, שמות מקומות קדומים בארץ ישראל - השתמרותם וגלגוליהם, הוצאת יד יצחק בן-צבי והאקדמיה ללשון העברית, עמ' 274. ערך זה הוא קצרמר בנושא נהרות ונחלים ובנושא גאוגרפיה של ישראל. אתם מוזמנים לתרום לוויקיפדיה ולהרחיב אותו.
חומצה פרופנואית

חומצה פרופנואית (propanoic acid) היא חומצה קרבוקסילית שנוסחתה CH3-CH2-COOH זהו נוזל שקוף, מסיס במים, באתנול ובאתר בעל ריח חריף ולא נעים המזכיר ריח גוף. מקור השם בשתי המילים היווניות protos- ראשון ו pion - שומן, זוהי החומצה הקרבוקסילית הקטנה ביותר המגלה תכונות אופייניות לחומצות שומן: יוצרת שכבה שמנונית על פני המים ומלח דמוי סבון עם יון אשלגן. החומצה הפרופנואית התגלתה על ידי הכימאי יוהאן גוטליב (Johann Gottlieb) שזיהה את החומר בתוצרי הפירוק של סוכר בשנת 1844. על עור האדם קיימים כמה מיני חיידקים הקרויים Propionibacterium - מתגים גראם חיוביים אנאירובים היוצרים חומצה פרופנואית במטבוליזם שלהם. אחד מאותם חיידקים Propionibacterium acnes גורם לזיהום ב בלוטות החֵלֶב המתבטא באקנה. לחומצה פרופנואית תכונות ביניים בין החומצות הקרבוקסיליות הקטנות (חומצה פורמית וחומצה אצטית) לאלו של חומצות שומן. בדומה לחומצות הקטנות היא מסיסה לחלוטין במים ויוצרת צמדים (דימרים) המוחזקים בקשרי מימן הן בנוזל והן בגז. בדומה לחומצות שומן ניתן להוציא את החומצה מתמיסה מיימית כמלח. בתעשייה חומצה פרופנואית מיוצרת לרוב בתגובה של אתן עם מים ופחמן חד-חמצני בקטליזה של ניקל קרבוניל (Ni(CO)4) C H 2 = C H 2 + H 2 O + C O ⟶ C H 3 − C H 2 − C O O H {\displaystyle CH_{2}=CH_{2}\quad +\quad H_{2}O\quad +\quad CO\longrightarrow \quad CH_{3}-CH_{2}-COOH} דרך נוספת היא חמצון של פרופיל אלדהיד בקטליזה של קובלט או מנגן 2 C H 3 − C H 2 − C H O + O 2 ⟶ 2 C H 3 − C H 2 − C O O H {\displaystyle 2CH_{3}-CH_{2}-CHO\quad +\quad O_{2}\quad \longrightarrow 2CH_{3}-CH_{2}-COOH} חומצה פרופנואית בריכוז משקלי 0.1-1% מעכבת צמיחת עובש וכמה מיני חיידקים ולכן משמש כחומר משמר במזון, מספר E של חומצה פרופנואית E280. חומצה פרופנאית היא חומר מוצא לייצור חומרים אחרים ובפרט פולימרים. מדיה וקבצים בנושא חומצה פרופנואית בוויקישיתוף https://www.ynet.co.il/articles/0,7340,L-5500487,00.html - מחקר: חומצה פרופנואית - החומר המשמר שכולנו צורכים גורם להשמנה ולסוכרת
J

המונח "ג'יי" מפנה לכאן. אם הכוונה למשמעות אחרת, ראו ג'יי (פירושונים). J (באנגלית: Jay [גֵּ'יי]; בספרדית: Jota [חוֹטָא]) היא האות העשירית באלפבית הלטיני, והאחרונה שהוספה לאלפבית מבחינה היסטורית. מבחינה פונולוגית, האות J מייצגת באנגלית עיצור בתר-מכתשי, מחוכך שורק, קולי (/IPA: /dʒ), ובשפות כמו צרפתית, האות מייצגת עיצור בתר-מכתשי, חוכך שורק, קולי (/IPA: /ʒ). בעבר היה הסימן J הייצוג של האות הגדולה (אות המשמשת בראשית משפט) I. רק במאה ה-16 קבע פטרוס רמוס כי יש הבדל בין האותיות. בשפה הצרפתית נהגית האות כ-ז' גרושה (כמו ז'אן ולז'אן או ז'ואיף-Juif), באנגלית התפתחה הגייה שונה לאות והיא נהגית כיום כ-ג' גרושה (כמו גּ'וּ - Jew, פרט למילים שמקורן בשפות זרות ואז ההגייה תהיה לעיתים כבשפת המקור). בשפות גרמאניות ובשפות סלאביות נותר צליל האות כ-"י" בדומה לאות I (כמו יוּדֶּה - Jude). בשפה הספרדית מייצגת האות את הצליל "כ" רפה או "ח" (כמו חֶסוּס - Jesús). באלפבית פונטי מיוצגת האות על ידי המילה "ג'ולייט" (Juliet). ב-ASCII מיוצגת האות על ידי 74 (J) ו-106 (j). בקוד מורס מיוצגת האות על ידי נקודה ושלושה קווים: · - - - התעתיק מאנגלית לעברית לאות J הוא ג' גרושה, אך פעם היו כאלו שנהגו לתעתק את ה-J כ-י' גרושה. בסימון בדגלי קוד הדגל שמייצג J מחולק לשלישים, העליון והתחתון כחולים והאמצעי לבן. בברייל מיוצגת האות כך: האות J מסמלת את היחידה ג'ול, המשמשת למדידת אנרגיה. האות J מסמלת בפיזיקה מתקף ולעיתים גם תנע זוויתי. בהנדסה מסמלת האות j את המספר המדומה (השורש הריבועי של המספר 1-), המסומן במתמטיקה כ-"i". האות מסמלת את החלקיק ג'יי/פסי-מזון. בתיאורית המקורות המקראית מסמלת האות J את המקור היהוויסטי. האות הראשונה של המילה: Jude - יהודי בגרמנית. ב-5 באוקטובר 1938, קבעו שלטונות גרמניה הנאצית כי דרכונים של יהודים אזרחי המדינה יוטבעו ב-J רבתי בדיו אדומה, לפי דרישת שווייץ. האות המסוגננת "J" מסמלת לעיתים את קלף הג'וקר בחפיסת הקלפים. וJ רגילה מסמלת את הנסיך בחפיסת הקלפים. האות J מסמלת את יפן בקוד לוחיות הרישוי הבינלאומי. יש הנוהגים לסמן פרצופון מחייך באות J. מדיה וקבצים בנושא J בוויקישיתוף J, באתר אנציקלופדיה בריטניקה (באנגלית)
מרקוס קורנליוס קאתאגוס (קונסול בשנת 204 לפנה"ס)

מרקוס קורנליוס קאתאגוס (בלטינית: Marcus Cornelius Cethegus; המאה ה-3 לפנה"ס) היה פוליטיקאי רומאי אשר שימש כקונסול וקנסור במהלך המלחמה הפונית השנייה. הוא שימש כאיידיל קוריולי בשנת 213 לפנה"ס יחד עם פובליוס קורנליוס סקיפיו הצעיר (לימים אפריקנוס), וכן כיהן כפונטיפקס מקסימוס במקום לוקיוס קורנליוס לנטולוס שמת באותה שנה. נבחר כפראיטור של סרדיניה בשנת 211 לפנה"ס. בשנת 209 לפנה"ס נבחר כקנסור יחד עם פובליוס סמפרוניוס טודיטאנוס. במסגרת תפקידם הם נדרשו להרכיב את "רשימת הסנאט" (lectio senatus), אשר הורכבה מהמגיסטראטים שנבחרו על ידי הקנסורים בסדר יורד. הרכבת הרשימה התעכבה בשל המחלוקת בשאלה מי ימונה כפרינקפס סנאטוס - ראש הסנאט. קורנליוס רצה לבחור בטיטוס מאנליוס טורקוואטוס בעוד סמפרוניוס הציע את פאביוס מאקסימוס. בסופו של דבר קורנליוס וויתר ופאביוס קיבל את התפקיד. בשנת 204 לפנה"ס נבחר כקונסול שוב יחד עם סמפרוניוס טודיטאנוס, וקיבל פיקוד על הלגיונות שהוצבו באטרוריה מול המצביא הקרתגי מאגו ברקה. הוא המשיך לפקד על הלגיונות הללו כפרוקונסול, ובשנה הבאה (203 לפנה"ס) ניהל נגד מאגו קרבות נסיגה שהסתיימו בגירושו של מאגו מאיטליה. פאולי-ויסובה (בגרמנית) טיטוס ליוויוס, ספר עשרים וחמישה, 2. טיטוס ליוויוס, ספר עשרים וחמישה, 41. טיטוס ליוויוס, ספר עשרים ושבעה, 11.